Mohammad Hashim Khan

Sardar Mohammed Hashim Khan (født 1884, død 1953) var en afghansk politiker som var statsminister i Afghanistan fra 14. november 1929 til 9. mai 1946. Han var en yngre bror til kong Mohammed Nadir Shah, onkel til Mohammed Zahir Shah og den eldre broren til Sardar Shah Mahmud Khan som etterfulgte ham som statsminister (1946–1953).

Hashim iverksatte politikken som var staket ut av Nadir Shah med fokus på å styrke landets forsvar og økonomi, inkludert transport og kommunikasjoner. Til dette krevdes utenlandsk bistand, og Hashim ønsket ikke å knytte landet sterkere til Sovjetunionen eller Storbritannia. Han vendte seg derfor til Nazityskland og fikk hjelp både derfra og dessuten noe støtte fra Japan og Italia.

Referanser 

Hashim Khan, Mohammad
Personer etter føde- eller oppvekststed i Afghanistan
Personer fra Dehradun